Diari Oficial de la Generalitat Valenciana


Sumari del DOGV 5971, del 10-03-2009 (2009/2586)

RESOLUCIÓ de 9 de febrer de 2009, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, d'utilitat pública del projecte denominat triple circuit en 20kV des de la ST El Cantalar a L-33 Tanger i L-34 Pueblos Huertas, al terme municipal de Mutxamel. Expedient número ATLINE/2008/316/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5971

Data del DOGV
:   10-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2586


Data del document
:   09-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Mutxamel
    * empresa privada
    * subministrament d'energia elèctrica

RESOLUCIÓ de 9 de febrer de 2009, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, d'utilitat pública del projecte denominat triple circuit en 20kV des de la ST El Cantalar a L-33 Tanger i L-34 Pueblos Huertas, al terme municipal de Mutxamel. Expedient número ATLINE/2008/316/03. [2009/2586]  
Per Resolució, d'este Servici Territorial d'Energia, de 02 juliol de 2008, es va sotmetre a informació pública conjunta l'aprovació del projecte, l'autorització administrativa i la declaració en concret d'utilitat pública i la relació concreta i individualitzada dels béns i dels drets afectats per la referida línia elèctrica, prèvia petició, a l'empara del que preveu l'article 5 del Reglament d'Expropiació Forçosa, de l'Entitat Beneficiària, Iberdrola Distribución Eléctrica, SAU.  
Durant el període d'informació pública s'han remés separates del projecte a l'Ajuntament de Mutxamel, a la Secció de Camins Ramaders de la Conselleria de Medi Ambient, Aigua, Urbanisme i Habitatge, a Telefónica de España SA, al Ministeri de Foment, a la Conselleria d'Infraestructures i Transport, així com a la Confederació Hidrogràfica del Xúquer, i no s'han presentat al·legacions pels particulars.  
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat, i conté una relació concreta i individualitzada dels béns i dels drets afectats.  
Atés que s'han efectuat els tràmits establits en el Decret 88/2005, del Consell de la Generalitat, de 29 d'abril (DOCV de 05.05.2005), pel qual s'establixen els procediments d'autorització de producció, transport i distribució d'energia elèctrica que són competència de la Generalitat Valenciana, i que el projecte reunix una definició i concreció de les característiques tècniques de traçat que garantixen la major seguretat i millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar, i això sense perjuí d'indemnitzar adequadament estos, este Servici Territorial ha resolt:  
Primer  
Atorgar a Iberdrola Distribución Eléctrica, SAU, l'autorització administrativa de la instal·lació que s'indica:  
Lloc on s'establirà la instal·lació: terme municipal de Mutxamel.  
Número d'expedient: ATLINE/2008/316/03.  
Característiques principals:  
Tensió: 20 kV.  
Longitud: 2.825 metres (tram subterrani: 653 m; trams aeris: tram B-C- 1440 m i tram CD 732 m).  
Conductors: tram subterrani: 3 circuits de HEPRZ1; trams aeris: 3 circuits d'alumini-acer galvanitzat de 116,70 mm².  
Origen: ix de la ST El Cantalar i transcorre en subterrani fins al suport núm. 1 BM-S-8033-27.  
Final: suport núm. 11 del tram B-C i en el suport existent núm. 180 del tram CD.   
Segon  
Aprovar el projecte d'execució de la instal·lació elèctrica i s'establixen en qualsevol cas les prescripcions següents:  
1. En tot moment haurà de complir-se el que establix el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 54/1997, del Sector Elèctric.  
2. El termini per a l'execució de les obres i instal·lacions serà de sis mesos a partir de la data de l'ocupació real de les finques.  
3. Les instal·lacions que s'autoritzen per esta resolució hauran de realitzar-se d'acord amb el projecte i la resta de documentació tècnica presentada, amb les variacions que, si és el cas, se sol·liciten i autoritzen.  
4. Els creuaments especials i altres afectacions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SA, donarà compte de l'acabament de la instal·lació a este Servici Territorial per al seu reconeixement definitiu i l'alçament de l'acta de posada en servici de la instal·lació, i sense este requisit no podrà entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer  
Declarar en concret la utilitat pública de la línia elèctrica autoritzada en el punt primer de la resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric i els articles 157.1, 158, 159, 160 i 162.3 del RD 1955/2000, de 01 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta, es realitzarà igualment als efectes que determina l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, es pot interposar recurs d'alçada davant de la Direcció General d'Energia (carrer Colom, núm. 1, 4ª, 46074- València), en el termini d'un mes, comptador des de l'endemà d'aquell en què tinga lloc esta notificació, de conformitat amb el que preveuen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 9 de febrer de 2009.- El cap del Servici Territorial d'Energia: Miguel García Mengual.  
Triple circuit en 20KV des de la ST El Cantalar a L-33 Tanger i L-34 Pueblos Huertas, al terme municipal de Mutxamel (Alacant).  
  
\* \* \* \* \* \* \* \* \* \* \* \* \* \* \* \*  
Triple circuito en 20KV desde la ST El Cantalar a L-33 Tangel y L-34 Pueblos Huertas, en el término municipal de Mutxamel (Alicante).  
